JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Majandushinnang läks läbi ja Iisraelil on nüüd eelarve
Iisrael suudab Iraani sõjaliselt rünnata
Jaakobi lambad naasid Iisraeli
Riigi parlament Knesset kiitis heaks Iisraeli 2022. a riigieelarve
pärast mitmeetapilist maratonarutelu.
Lõplik hääletus
toimus alles pärast mitu tundi kestnud tuliseid vaidlusi.
Kolme ja poole aasta järel on meil taas eelarve,
kuulutas rahandusminister Avigdor Lieberman.
"Kuudepikkuse töö järel sai valitsuse eelnõu võidu.
meil on nüüd nii vastutustundlik kui sotsiaalselt õiglane riigieelarve."
Kõik valitsusparteid, eriti araablaste partei Ra'am,
kiitsid üksteise võidu eelarve aktsepteerimist,
tõdedes, et see on riigile võit.
Vaid ühehäälse enamusega heaks kiidetud eelarvet
ei saavat opositsiooni meelest suureks võiduks pidada,
vaid pigem sunniviisiliseks kompromissiks.
Valitsus pigem kahjustab vaeseid ja nõrku maksude tõstmise
ning karmide seaduste ja reeglite kehtestamisega,
tõdes religioosseid parteisid esindav United Torah Judaism.
Kaksteist Euroopa Liidu riiki saatsid Iisraeli valitsusele avalduse,
kus nõutakse, et valitsus peataks kohe
planeeritud 3000 uue eluaseme ehituse Läänekalda nn C-aladele.
Üleskutsega ühines ka Suurbritannia, kuigi ei kuulu enam EL-i.
Kõik Põhjamaad, sh Soome, osalesid avalduses.
Samuti EL-i välise riigina
olevat ka USA Iisraeli otsuse hukka mõistnud.
Ükski mainitud riikidest ei kritiseerinud Iisraeli otsust
anda ehitusluba 1300-le palestiinlaste elamule,
kuigi otsus oli Oslo 2 lepingu vastu.
Samad riigid, kes olid vastu Iisraeli viimasele otsusele,
olid 26 aasta eest kohal, kui Oslo 2 allkirjastati.
USA Esindajatekoja vabariiklased on vastu president Joe Bideni plaanile
avada Jeruusalemmas palestiinlastele mõeldud konsulaat.
Nende sõnul looks see eksitava olukorra,
kus USA-l oleks Iisraeli pealinnas kaks erinevat diplomaatilist esindust.
See oleks vastuolus USA Kongressis vastu võetud seadusega,
mis määratleb Jeruusalemma Iisraeli riigi jagamatuks pealinnaks.
Varem mainitud Iisraeli riigieelarve vastuvõtmine tagas sellegi,
et valitsus on teovõimeline vähemalt järgmised lähikuud.
Seepärast teatas Bennett otsekoheselt USA-le,
et Jeruusalemmas ei avata konsulaati palestiinlastele.
Kui Ühendriigid tahavad avada palestiinlastele eraldi konsulaadi,
võivad nad teha seda näiteks Ramallah's,
mis on PO valitsuse asukohalinn, ütles peaminister Bennett.
Kuidas USA sellele reageerib,
polnud saate ettevalmistamise ajal veel selge, kuid president Bidenile
on konsulaadi avamine ka autoriteedi küsimus.
Juutide naasmised esiisade maale ehk aliyah'd koguvad taas hoogu.
Kui mullu saabus riiki veidi alla 16 000 immigrandi,
siis käesoleval aastal
on neid samal perioodil saabunud juba üle 20 000.
Suhteliselt rohkem on neid tulnud Etioopiast,
kust aliyah' teinuid oli ca 2000 Etioopia juuti,
kes kõik olid osa suurest operatsioonist Tzuz Israel.
Riigis on endiselt veel tuhandeid, kes oma järge ootavad.
Kuigi koroonapandeemia on olnud üks suurimaid takistusi naasmisele,
on osadest Euroopa riikidest, näiteks Ukrainast,
saanud aliyah' teha ligi 200 inimest.
Iisraeli sõjaväeluureteenistuse AMAN endine juht
ja tänane poliitik Amos Yadlin ütles, et Iisrael suudab Iraani rünnata,
kuid edasised sündmused on juba terviku keerukam osa.
Yadlin võttis teema üles eelmisel nädalal,
tõdedes, et ameeriklased juba valmistuvad olukorraks,
kus kõnelused Iraaniga jõuavad ummikusse.
Seda sellest hoolimata,
et Iraan on lubanud novembri lõpus kõnelustelauda naasta.
Kuid Iraani puhul pole ükski lubadus veel garantii,
et kõnelused üldse algavad.
Iisraeli perspektiivist vaadates peab peaminister Bennett otsustama,
kas midagi tehakse ja kui, siis mida,
või oodatakse, kuni Iraan äkki läbirääkimistele naaseb.
Sõjalise alternatiivi aken ei jää lahti kuigi kauaks,
mainis Yadlin oma kõnes.
Kui Iisrael teeb sarnase ennetava rünnaku,
nagu kunagi Iraaki, Osiraki tuumarajatisse 1981. a,
ja Süüriasse veidi rohkem kui kümne aasta eest,
mõistab rahvusvaheline üldsus selle ulatuslikult hukka.
Kui aga midagi ei tehta,
saab Iraan tuumarelva, kasutab seda Iisraeli vastu,
ja rahvusvahelisel areenil pole enam Iisraeli, keda hukka mõista.
Iisraelis nägi ilmavalgust üks pikaajalisematest aliyah'dest,
kui kunagi riiki toodud nn Jaakobi lammaste karjas
sündis 2000 aasta järel esimene tall.
Jaakobi lammaste eksodus on olnud pikk ja mitmeetapiline.
Teadlased on välja selgitanud, et see haruldane lambaliik
järgis iisraellasi alates Egiptuse orjuse aastatest
ja on paljude erinevate etappide järel
levinud Põhja-Aafrika ja Hispaania kaudu ka Inglismaale
ning sealt kuni Põhja-Ameerika mandrini välja.
Lambaliik on geneetiliselt hästi vastupidav
ja nii toodi osa sellest Iisraeli
Jordani jõe orus asuvasse Sde Trumoti kibutsisse,
kus nad jätkavad paljunemist,
kuulutades omalt poolt naasmist oma algupärasele elualale.
Iisraeli ortodoksi juutide ringkondades nähakse selle lambaliigi naasmist
endena kolmanda templi valmimise kohta,
sest Vana Testamendi aegsel altaril ohverdati just selle liigi isendeid.
Selle villast valmistati ka templi preestrite rõivad ja palvesallid.
Lambad on ka väga erilised,
sest nad on nii vöödilised, tähnilised kui kirjud
ja nende oinastel on neli sarve.
Rabid usuvadki, et tegu on just selle lambaliigiga,
kelle esiisad kasvatas kunagi üles Jaakob, üks juudi rahva esiisadest.
Iisraeli välisluureteenistusel Mossad on õnnestunud paljastada ja ära hoida
mitmeid Iraani plaanitud ja käivitatud rünnakuid Iisraeli turistide vastu
nii Aafrika mandril kui Küprosel.
Iisraeli Kanal 12 teatel on rünnakuid püütud teha
vähemalt Senegalis, Tansaanias ja Ghanas
ning katsetajaiks on olnud mainitud riikide passe kasutavad inimesed.
Viis neist on vahistatud
ja ülekuulamisel selgus, et nende taga on Iraani agendid,
kelle motiivideks oli maksta Iisraelile kätte
erinevate rünnakute eest Iraani sõjaliste objektide pihta
ja Iraani tuumauuringute juhi Mohsen Fakhrizadeh' atentaadi eest,
mis toimus aasta tagasi.
Juba varem on iraanlased püüdnud tappa Iisraeli tsiviilelanikke
ka Keenias, mitmetes Kaug-Ida riikides,
nii Indias, Gruusias kui Azerbaidžaanis.
Iisraeli meedias eelmine nädal esinenud teated
võimalikust sõjalisest rünnakust Iraani tuumarajatiste vastu
on samuti kiirendanud Iraani kättemaksutegevust iisraellaste vastu.
Nii püüavad nad luua mingisugust ähvardavat pilti Iraani võimalustest
rünnata Iisraeli sihtmärke kus tahes maailma nurgas.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Õhutame teid kanalile jääma!
Samas soovime õnnistatud kruiisi kõigile Baltic Princessil viibijaile.
Kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee